vehir.hu - Antilopgidák születtek az állatkertben
2017. július 27. 12:52
A Fejes-völgyi kifutóban remekül érzi magát az immár 27 egyedre bővült Dél-Ázsiában őshonos csapat, hiszen minden évben több kis aprósággal örvendeztetik meg gondozóikat és a látogatókat egyaránt. Az ugra-bugráló gidák a vörös pandákkal szemben lévő kifutóban születésük óta láthatóak.
Az újszülöttek fejletten jönnek a világra, születésüket követően nem sokkal már képesek futni. A természetben az anyaállatok elrejtik kicsinyeiket, míg azok annyira megerősödnek, hogy egész nap a csapattal tarthassanak. Az Állatkertben a fiatalokat a kifutó különböző résziben hagyják, és rendszeresen visszajárnak hozzájuk.
Az indiai antilopok jellemzően nagyobb főből álló csapatban élnek, melyek élén a domináns bak áll. Csak a hím egyedek viselnek csavaros szarvat, melynek hossza elérheti a 60 centimétert is és igazán impozáns megjelenést kölcsönöz az állatoknak.